શીર્ષક: નરેન્દ્ર મોદીનું સન્માન ઠુકરાવનાર 8 વર્ષનાં લિસિપ્રિયાએ હવે કૉંગ્રેસને પણ આડે હાથે લીધી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
તેમણે કહ્યું છે કે "સત્તા પક્ષ અને વિપક્ષ બંને તેમના નામને એક બીજા પર રાજકીય વાર કરવા માટે દડાની જેમ વાપરે છે."

ભારત સરકાર 8 માર્ચના આંતરરાષ્ટ્રીય મહિલા દિવસ નિમિત્તે ટ્વિટર પર કેટલીક એવી ભારતીય મહિલાઓનાં નામોનો ઉલ્લેખ કર્યો હતો જે અલગ-અલગ બાબતો પર કામ કરે છે.

Twitter કન્ટેન્ટ પૂર્ણ, 1

આ સન્માન અસ્વીકાર કરતા લિસિપ્રિયાએ ટ્વીટ કર્યું હતું,  "પ્રિય નરેન્દ્ર મોદીજી, તમે મારો અવાજ ન સાંભળવાના હો તો કૃપા કરીને મને સેલિબ્રેટ કરશો નહીં. તમારી પહેલ #SheInspiresUs હેઠળ અનેક પ્રેરણાદાયક મહિલાઓમાં મને સામેલ કરવા બદલ આભાર. લાંબો વિચાર કર્યા પછી મેં આ સન્માન નકારવાનો નિર્ણય કર્યો છે. જય હિંદ"

ત્યારે કૉંગ્રેસે ટ્વીટ કરીને કહ્યું, "સાહસિક ક્લાઇમેટ એક્ટિવિસ્ટ લિસિપ્રિયા કંજુગમે મહિલા સશક્તિકરણ પ્રત્યે વડા પ્રધાન નરેન્દ્ર મોદીના દેખાડા અને પાખંડની ટીકા કરી હતી."

"તેમની ઑફર અસ્વીકાર કર્યા બાદ, તેમણે વડા પ્રધાનને યાદ અપાવ્યું કે ટ્વિટર કૅમ્પેન ચલાવવા કરતતા તેમનો અવાજ સાંભળવો વધારે જરૂરી હતો." 

શશિ થરૂરને પ્રશ્ન

કૉંગ્રેસના આ ટ્વીટના જવાબમાં લિસિપ્રિયા કંજુગમે લખ્યું," તમારા કેટલા સંસદસભ્યોએ મારી માગણીને સંસદના બંને ગૃહો લોકસભા અને રાજ્યસભામાં મૂકી છે? "

"હું એ પણ નથી ઇચ્છતી કે તમે ટ્વિટર કૅમ્પેન માટે મારૂં નામ વાપરો? મારો અવાજ કોણ સાંભળી રહ્યું છે?"

તેમણે આગળ લખ્યું, "બંને સત્તા પક્ષ અને વિપક્ષ મારું નામ દડાની જેમ રાજનીતિક લાભ માટે વાપરે છે પરંતુ મારો અવાજ અને મુખ્ય માગો દૂર રહી જાય છે. આ બરાબર ન કહેવાય. હું આ સહી નહીં લઉં." 

કૉંગ્રેસના નેતા શશિ થરૂરે જવાબમાં કૉંગ્રેસ નેતા શશિ થરૂરે લખ્યું તમારો અવાજ અમારો અવાજ છે. ત્રણ વર્ષથી હું   રાષ્ટ્રીય સ્વચ્છ વાયુ નીતિ બનાવવાની માગ સાથે, વાયુપ્રદૂષણ પર ગોળમેજ બેઠક બોલાવું છું. કૉંગ્રેસે 2019ની ચૂંટણી પહેલાં પર્યાવરણ પર વિસ્તારથી ચર્ચા યોજી હતી. 

જવાબ આપતા લિસિપ્રિયાએ લખ્યું,"તમારો ત્વરિત જવાબ આવકાર્ય છે. તમે વાયુપ્રદૂષણ નીતિની વાત કરીને મારા પ્રશ્નને ભટકાવવા માગો છો." 

"મારી ત્રણ મુખ્ય માગો છે. ભારતમાં પર્યાવરણ સંબંધી કાયદો પસાર થાય, શિક્ષણ વ્યવસ્થામાં ક્લાઇમેટ ચેન્જનો વિષય સામેલ થાય અને પરીક્ષા પાસ કરવા માટે દરેક વિદ્યાર્થીએ દસ છોડ રોપવા."

ટ્વિટર પર સરકાર અને કૉંગ્રેસને ઝાટકવાની શરૂઆત @mygovindia ના ટ્વીટથી થઈ હતી, "લિસિપ્રિયા એક પર્યાવરણ કાર્યકર છે. 2019માં તેમને ડો. એપીજે...